بیر قونویا گیریشین، بیر آچیدان باخین. باخدیغیز آچینی چالیشین بوتونلوکله منیمسهیه بیلیب، دارتیشیب، سؤزلری اولانلارا جاواب وئره بیلیب، قاپساملی باخیشیز اولا. هر زامان کئچدیکجه، باخیشینیز دونوب، برکییهجک. ائله واقت یئتیرهجک، قونویا باشقا جور باخانلاری قانماز گؤرهجکسیز. هر بیر کسله دیدیشیب، بوغوشوب سونوندا یورولاجاقسیز. بیزیم توپلومدا بئله گیریشمهلر گئنیش یاییلیب. یاییلماغی البت، فیکیر یئیهلرین ایچینده دیر. کوتله، هر بیر قونویا دیدیشهجک واقت قویمویوب، قازانجینین دالیسیجا اولار.
بیر آچیدان باخان قونویا، نئچه آچیدان باخدیغینیز واقتلار، گؤروشونوز فرقلهنهجک. اؤزونوزه باخیش تاپاجاقسیز، آنجاق بو گؤروش، باشقالارینین گؤروشلرینی نظره آلاراق اولوشولاجاق. بئله بیر گؤروشو اولانلار، باشقالارینی اؤزلرینه دوشمان یوخ، بلکه فرقلی گؤروشلری اولان بیرلری گؤرهجک. فرقلی گؤروشلری اولان فیکیر آداملاری، زامان سورهسینده باشقا بیر قونودا سیزین گؤروشونوزه یاخین گؤروش تاپا بیلرلر. البت بئله بیر دوروم، دونمادیغیمیز واقتلار اولور. اینسانلاری، توپلوملاری، دونیانی بیر آچیدان گؤرنلر، ایرهلیلهمهیه زورلانارلار.
یوخاریدا یازدیغیم گؤروش آچیلاری، بیرئیلرده اولان واقت، بیرئیلری ائتگیلهیهر. آنجاق بئله بیر گؤروشلر، بیر توپلومون گؤروشونه چئوریلن چاغ، توپلومو ائتگیلهیه بیلر. توپلوملارا اولماسین ضررلری وورار. اؤزوموز اوچون اولماسا بئله، توپلوم اوچون چئورهده اولان، دونیادا اولان بوتون گؤروشلری تانیـییب، اویغون گؤروشلری سئچمهلیییک. اولا بیلسین بوگون اویغون اولان گؤروشلر، صاباح ضررلی اولسون.
azb_Arab azb_Arab azb_Arab